Cukurfabrika (stacija)

Cukurfabrika ir dzelzceļa pieturas punkts, kas atrodas Jelgavā, 41 kilometra attālumā no Rīgas Pasažieru stacijas. Cukurfabrikā katru dienu piestāj elektrovilcieni Rīga—Jelgava un Jelgava—Rīga. 2015. gada 12. oktobrī Cukurfabrikā uzsākta platformu modernizācija, uzbūvēta arī jauna stacijas ēka. Stacijā biļešu kase ir slēgta. Vēsture Pieturas punkts atklāts 1928. gadā cukurfabrikas strādnieku lietošanai. Pieturas punkts izveidots pēc Jelgavas cukurfabrikas uzcelšanas. Līdz 2010. gada 15. februārim katru dienu šeit pieturēja dīzeļvilciens Rīga—Reņģe. 2015. gada 24. jūlijā Latvijas dzelzceļš parakstīja līgumu par dzelzceļa stacijas "Cukurfabrika" rekonstrukciju. 2015. gada novembrī vecā stacijas ēka modernizācijas gaitā nojaukta. Pasažieru pārvadājumi Attēlu galerija Atsauces